Tablo travay Kellogg sa a kap fèt nan peyi Meksik, reprezante vizyon benefisyè nou yo - W.K. Kellogg Foundation
English Español An Kreyòl
Tablo travay Kellogg sa a kap fèt nan peyi Meksik, reprezante vizyon benefisyè nou yo
Nan peyi Meksik yo pale plis pase 60 lang indijèn, chak lang sa yo reprezante ekspresyon yon kilti ki inik, ki la depi zansèt yo. Fondasyon W.K. Kellogg travay ak kominote endijèn yo (sitou Maya, Tsotsil ak Tseltal) nan mòn Chiapas ak nan Penensil Yucatan. Òganizasyon sosyete sivil k ap travay nan zòn sa yo, te pran kèk foto lavi ak travay toulejou abitan yo, nan entansyon pou soumèt imaj yo nan yon konpetisyon ki pral ofri yo yon chans pou yo ekspoze yo nan Mize A Popilè vil Meksik.
Na p pran plezi pataje avek nou yon seleksyon foto ki te loreya nan tablo sa yo:
Sant pou Envestigasyon ak Sèvis Pwofesyonèl (Centro de Investigación y Serviciós Profesionales A.C.) ap travay nan Chiapas, ki nan Meksik, pou ede amelyore kapasite pwodiksyon agrikòl fanmi ki ap viv nan anviwònman riral yo. Nan foto sa ou ka wè manm kominote ki soti nan Aldama, Chiapas, pandan yo ap chwazi pi bon grenn pou plante flè Glayeul lan.
Credit: Victor Severino; Aldama, Chiapas
Cultura Agricola ap travay ak fanmi Maya yo pou pataje ak amelyore teknik agrikòl ki dirab nan Maní, yon vil nan Penensil Yucatan. Foto w wè la a montre myèl ki rele Melipona oswa Xunancab (Myèl Natifnatal nan lang Maya). Espès myèl sa a pa pike moun, li se natifnatal rejyon Penensil Yucatan epitou, genyen kwayans ke siwo myèl li pwodwi a genyen pwopriyete medisinal landan l.
Credit: Father Tilo Maní; Yucatán
Doña Lucia, ki manm Konsèy Minisipal nan Pantelhó, ki nan Chiapas, ap karese tè a pou li prepare li anvan li plante legim. Lucia ak lòt manm nan kominote a kolabore ansanm avèk Enstiti pou Devlopman Dirab nan Mesoamerica pou yo kreye yon plan devlopman kominotè alontèm.
Oganizasyon kominotè Maya Toojil Xiímbal ap travay pou amelyore teknik agrikòl ke fanmi nan Hopelchén, Campeche, ap itilize. Kochon an pa yon espès natifnatal nan peyi Meksik, se kolon Espayòl ki te vini avèk li. Poutan, vyann kochon an tounen yon engredyan ki enpòtan nan kwizin Maya yo.
Fanmi Maya yo itilize ansyen tradisyon pou yo entegre agrikilti nan peyizaj forè Penensil Yucatan an. The Nature Conservancy (Konsèvatwa Lanati) ap travay ak kominote Maya pou fè pwomosyon opòtinite ekonomik lokal ki mache ansanm avèk konsèvasyon forè yo pou prezève forè twopikal la.
Credit: Eric Castanares Maddox avek sipò; Lighthawk Akil, Yucatan
Sant Fòmasyon pou Ekoloji, Lasante pou Agrikiltè e Defans pou Dwa Lasante fè pwomosyon pou manman yo bay tibebe yo tete selman jiska laj 6 mwa epi pou yo bay tete ansamn avèk manje tradisyonèl jouk tibebe yo rive nan laj 24 mwa. Òganizasyon sa ap travay nan mòn Chiapas depi 1983.
Credit: CCESC; Chiapas
Hombre Sobre la Tierra travay ak peyizan kiltivatè pou ede yo rive jwenn sekirite alimantè e ekonomik nan zònYucatan. La fanmi Torrez te aprann teknik agrikòl ki entegre konesans tradisyonèl Maya.
Credit: Hombre sobre la Tierra
Read More Three organizations are facilitating an inclusive process by helping local residents construct a common vision for the community’s development. Through participatory planning, indigenous communities in Mexico are visioning a brighter future
Read More Tablo travay Kellogg sa a kap fèt nan peyi Meksik, reprezante vizyon benefisyè nou yo